Alfred Haapanen

Alfred Haapanen (19. lokakuuta 1874 Karvia – 24. syyskuuta 1961 Houghton, Michigan, Yhdysvallat) oli amerikansuomalainen teologi. Hän toimi pappina useissa amerikansuomalaisissa seurakunnissa ja oli vuosina 1922–1950 Suomi-synodin eli Amerikan suomalaisen evankelis-luterilaisen kirkon johtaja.

Karviassa syntynyt Haapanen lähti siirtolaiseksi Yhdysvaltoihin 1893. Hän opiskeli Michiganin Suomi-Opistossa ja valmistui papiksi 1906. Haapanen toimi pappina ensin 16 vuotta Ohion osavaltion Fairport Harborissa, sitten kuusi vuotta Michiganin Ironwoodissa, kunnes hän asettui Michiganin Hancockiin.

Lähteet

Amerikansuomalaiset henkilöt
Yhdysvaltalaiset papit
Vuonna 1874 syntyneet
Vuonna 1961 kuolleet